stanford-oval/wikipedia huggingface dataset:
אברהם תהומי
הערות שוליים

↑  שלמה נקדימון, שני ראיונות עם אברהם תהומי, סריקת עיתון מראיונות שנערכו עם תהומי בביתו בהונג קונג בין 1984-1983
↑  ספר תולדות ההגנה ב', עמוד 257
| --- | --- |
בקרת זהויות :  NLI: 987007278741705171  GND: 1191610934  ISNI: 0000 0000 2860 5571  LCCN: n85389182  SUDOC: 074645234  VIAF: 28537902   WorldCat (עם VIAF): 28537902
חרדת בחינות

|  קישורים ומאגרי מידע |
| --- | --- |
 MeSH:  D000083563
 
חרדת בחינות או חרדת ביצוע או חרדת מבחנים היא תחושה סובייקטיבית של האדם, שבה האדם תופס כמאיים את המצב שבו מעריכים את הביצועים שלו או כשהוא נבחן. מה שגורם לתגובת דחק וכתוצאה ממנה התפקוד נפגע ונוצרת מצוקה וחרדה, הרגשת אי- נוחות, הגברת החשש והדאגה האישית שלו. החרדה יכולה להופיע בגיל מוקדם, ואם אינה מטופלת עלולה להחריף ולהשפיע על תחומים נוספים ולהימשך גם בשנות הבגרות.
חרדת בחינות באה לידי ביטוי במצבים בהם הנבחן צריך להוכיח לעצמו ולאחרים לְמה הוא מסוגל, והיא בעלת שני מרכיבים: מרכיב קוגניטיבי ומרכיב ריגושי. המרכיב הקוגניטיבי מתבטא בחשש מכישלון אפשרי, ואילו המרכיב הריגושי משתקף בהגברת הפעילות של מערכת העצבים האוטונומית: הפרשת זיעה, כאבי בטן, הלמות לב מוגברת, חולשה, רעידות ידיים ובסימפטומים נוספים.
תחושה של חרדה מבחינות תתאפיין בעיקר אצל אנשים שיש להם חרדה תכונתית גבוהה- נטייה גבוהה לתפוס מצבים של הערכה חברתית כמאיימים ומסוכנים הגורמת לתחושת חרדה גבוהה יותר.
מעריכים כי הבעיה מטרידה כ-15% מהתלמידים והסטודנטים. החרדה מקשה על התלמיד בהתכוננות לבחינה ומקשה עליו לבצע את הבחינה באופן המייצג את מצב ידיעותיו הריאלי בנושאי הלמידה. לעיתים עלולה החרדה "לשתק" את התלמיד עד כדי אי-יכולת מוחלטת לבצע את הבחינה או להתכונן לקראתה.
חרדת בחינות אינה תלויה ברמת האינטליגנציה של הנבחן.
הגורמים לחרדת בחינות

חרדת בחינות נובעת מפרשנויות של הנבחנים את הבחינה כמצב מאיים. קשיים בלמידה לבחינה ובתפקוד פורה במהלכה עלולים להוליד פירוש שלילי של מצב הבחינה וכך לעורר חרדה. מצב זה עלול להוביל לקשיים בהבנת הבחינה, בשליפת החומר מן הזיכרון ובעיבודו לצורך מתן תשובות. בנוסף, תופעה זו קשורה בתכונות מולדות כמו "חרדה תכונתית", פרפקציוניזם ונטייה לפסימיות. החרדה מופיעה בשל הידיעה כי הופעל שיפוט על הביצוע של הפרט.
חרדת בחינות היא בעלת רבדים רבים, הכוללים מספר מרכיבים מרכזיים:
אחד הגורמים העיקריים להיווצרות של חרדה הוא הלחץ, אדם הנתון במצב של לחץ מובל על ידי מחשבותיו למקום שלילי וגורם לעצמו להעריך מצבים בצורה שגויה. אצל ילדים ניתן לראות מספר גורמים המשפיעים על מצב הלחץ של הילד אחד מהם הוא יחסי הגומלין של הילד עם משפחתו. ישנם הורים שאינם מאפשרים לילדיהם לחוות, לחקור, ללמוד ואף להתנסות בחוויות אישיות מה שיוצר לילד פגיעה באמון העצמי שלו ועקב כך מתפתחת חרדת בחינות אצל אותם ילדים. דבר שחשוב לזכור כאשר יש בבית הילד הגבלות, גבולות וחוקים עקביים רמת החרדה שלו נשארת נמוכה. גורם נוסף שחשוב לזכור שישנה השפעה של הסביבה האקולוגית של הילד, ניתן לראות זאת על ידי ההשפעות הנ"ל: גודל הכיתה בה הוא לומד, מזג- אוויר ורעש לעומת שקט. גורמים אלו משפיעים על הילד מבחינה לימודית ולפעמים מובילה אותו לחוסר ריכוז, ירידה במוטיבציה וישנה ירידה גם בהשתתפות בשיעורים.
המרכיב הקוגניטיבי - בא לידי ביטוי בגילוי דאגה. הרגש הוא מושג רציונלי מעיקרו שמעורבים בו יסודות של הערכה; בני האדם אינם מגיבים ישירות על גירויים או מאורעות, אלא על הערכות הניתנות להם, המתווכות בין הגירוי הראשוני לתגובה הרגשית או ההתנהגותית. פרשנות והערכת המבחן על ידי האדם כמצב מאיים, עשויות לעורר חרדה.
המרכיב הפיזי/ ריגושי - בא לידי ביטוי בהגברת הפעילות של מערכת העצבים האוטונומית. התאוריות הפיזיולוגיות הנוגעות לחרדה התמקדו בבחינה של תהליכים המתרחשים בגוף האדם בתגובה על איום. הקשר בין ההיבט הפיזיולוגי להיבט הביוכימי הוא שתוצאתו היא הביטוי הפיזי הנגלה של החרדה.
גורמים תלויי אישיות - חשש מאי עמידה בציפיות (למשל של האדם מעצמו, של הוריו או של מוריו), השפעה מכישלונות קודמים, דימוי עצמי נמוך, תפיסה עצמית שלילית ותחרותיות יתר.
יחסים בין-אישיים עם המורה – בגיל בית ספר יסודי ובחטיבת ביניים, תלמידים אשר תקשורת שלהם עם המורה לקויה, עשויים לפתח חרדת בחינות.
מצבי משבר שאינם קשורים קשר ישיר ללימודים – תלמידים בכל הגילאים, העוברים משבר בבית, מכל סוג שהוא, מתאפיינים בירידת רמת ריכוז ותופעת לחץ בשיעורים ובבחינות.
יחסי הגומלין בתוך המשפחה עלולים להשפיע על חרדת הבחינות. הורים אשר אינם מאפשרים לילדיהם להתנסות בחוויות אישיות ללמוד ולחקור, פוגעים באמון שלהם ועקב כך מתפתחת חרדת המבחנים. גם כאשר החוקים והגבולות בבית הם ברורים ועקביים, רמת החרדה של הילד נמוכה. בנוסף, רמה ירודה של הסביבה האקולוגית המושפעת מגודל הכיתה, מזג אוויר, רעש לעומת שקט ותאורה ועוד עשויים להוביל למיעוט השתתפות בשיעור, חוסר ריכוז, ירידה במוטיבציה ועוד, המשפיעים על התפקוד בבחינות.
מאפיינים של חרדת בחינות

חרדת הבחינות מתבטאת בכמה אופנים:
סימפטומים גופניים של חרדה ומתח כגון הזעה, עלייה בקצב הלב, כאבי בטן, בחילה, לחץ בחזה, חיוורון וכדומה.
תגובה רגשית כגון דאגה, לחץ ופחד.
שיבושים קוגניטיביים כגון שכחה, בלבול, פגיעה ביכולת הריכוז ועוד.
מחשבות מסיחות כגון דימוי קטסטרופלי של הכישלון העתידי במבחן ותגובות הלעג והנידוי שיבואו בעקבותיו.
ניסיונות הימנעות כושלים מהמצב מעורר החרדה, כגון התכוננות לא יעילה לבחינה, או הימנעות מוצלחת מהבחינה אשר גוררת את הפסד ההישג הצפוי ממנה.
מאפיינים של חרדת בחינות > חרדת בחינות וחרדה

לחץ וחרדה נוצרים כתגובה לאתגרים ומכשולים בהם נתקלים בחיים - במצב זה האדם צריך לעשות מאמץ נפשי, גופני ורגשי כדי להסתגל, להתאים את עצמו, ולהמשיך הלאה בצורה מסתגלת. כל מצב שדורש הסתגלות יכול להוות גורם ללחץ וחרדה, משום שנוצר עומס על האדם בניסיון להתמודד. החרדה והלחץ עולים בדרך כלל משום שהמצב החדש מאיים על האדם שלא יצליח להסתגל, וכתוצאה מכך נוצר איום להיפגע ממשהו. לכן תלמידים עשויים להילחץ סביב מבחן חשוב שעליהם לעבור - הם עשויים להיות מאוימים מכך שלא יוכלו ללמוד או להתקדם בחייהם בעקבות הכישלון הצפוי. החרדה מבטאת פעמים רבות את האמירה 'אני חושש שלא אצליח להסתגל או לתפקד טוב מול האתגר הזה ולכן אפגע'. הבעיה נוצרת כאשר החרדה גבוהה מדי ופוגעת בתפקוד.
הביטויים של חרדה מתונה אינם מסוכנים אובייקטיבית, זהו מצב טבעי. יתרה מכך, מחקרים בתחום הפסיכולוגיה מלמדים כי לחץ הוא גורם חשוב שיכול לתרום לתהליך הלמידה, למקד את הקשב ולגרום למוטיבציה מועילה. כל זאת, בתנאי שהלחץ הוא בתחום אופטימלי. לאחר שהלחץ עובר את הרמה האופטימלית, נוצרת פגיעה בתהליכי הקשב, הזיכרון והתפקוד היעיל. במצב זה החרדה יוצרת מעגליות של סימפטומים והימנעות שמזיקים ודורשים טיפול. חרדה גבוהה שמתמשכת לאורך זמן יכולה לגרום לנזקים גופניים בלתי הפיכים.
אבחון וטיפול > פרופיל האנשים שעשויים לפתח חרדת בחינות

לא ניתן לבודד את מאפייני האישיות אשר גורמים או מנבאים הופעת חרדת בחינות. עם זאת, ניתן לקשור בהכללה בין תכונות כגון פרפקציוניזם, נטייה לאובססיביות, צורך לרצות את הסביבה, קושי לשאת תסכולים ונטייה אובססיבית - לחרדת בחינות. בנוסף, חרדת הבחינות מופיעה פעמים רבות אצל תלמידים וסטודנטים עם לקויות למידה או הפרעת קשב והיפראקטיביות (ADHD). במיוחד כאשר תלמידים אלו לא אובחנו בגיל צעיר ולא קיבלו עזרה מתאימה עלולה להיווצר דינמיקה של חרדת בחינות עקב היסטורית כישלונות ודימוי עצמי נמוך.
אבחון וטיפול > אבחון של חרדת בחינות

חרדת בחינות איננה מוגדרת כהפרעה נפשית במדריך ההפרעות הנפשיות DSM. נראה כי ניתן לשייך אותה לקבוצת הפוביות השייכות להפרעות חרדה. יש לזכור כי חרדת הבחינות יכולה להופיע בעוצמות שונות ולגרום למצוקות ולקשיי תפקוד שונים, ולכן נדרשים אבחון והערכה להתאמת סוג והיקף הטיפול, וכדי לשלול גורמים כמו הפרעות נפשיות אחרות.
אבחון וטיפול > טיפול בחרדת בחינות

על מנת לטפל בחרדת בחינות, קיימים טיפולים המתמקדים בניטרול זמני של הסימפטומים, כגון חוסמי בטא, וטיפולים המנסים לאתר את הגורמים לחרדה ולתקנם, כגון טיפול פסיכולוגי או טיפול קוגניטיבי-התנהגותי. קיימים גם טיפולים אלטרנטיביים, כגון EMDR.
כאשר הבעיה אינה בדרגת חומרה המצריכה טיפול, מקובל להמליץ לסובלים להתמודד עם החרדה שלהם, ובשום אופן לא לחמוק או להימנע מבחינות, משום שהתנהגות זו עלולה להחריף את החרדה.
ניתן להשתתף בטיפולים קבוצתיים על מנת ללמוד מניסיונם של אחרים ולקבל תמיכה פסיכולוגית מקצועית כדי לטפל במצב ולהתמודד עמו באופן יעיל.
על מנת להתמודד עם המתח הגופני ותחושת החרדה מבצעים עם המטופל סוגים של הרפיה ודמיון מודרך העוזר להפחית רמת המתח.
דרכים להתמודדות עם חרדת הבחינות

הבעיה בלחץ מתחילה כאשר הוא הופך לחרדה של ממש, מה שעלול לגרום לחוסר תפקוד. הגישות הטיפוליות מפנות מקום להתנהגות בונה ויעילה בכך שהן מתמקדות בהימנעות/הפחתת/הכחדת מכלול התגובות הפיזיולוגיות והפסיכולוגיות השליליות המכשילות את המטופל במהלך הבחינה או בהתכוננות אליה.
ה'טיפים' הבאים אינם מהווים תחליף לטיפול פסיכולוגי.
נשימות עמוקות- נשימות עמוקות מקלות על החרדה. ניתן לתרגל את הנשימות בעזרת הפרחת בועות סבון (מתקן של ילדים לבועות). יש לנסות לייצר בועות גדולות ככל שניתן. כדי ליצור בועות גדולות, נדרשת נשימה עמוקה ושאיפה איטית. הליך זה פועל על המערכת הפרא-סימפתית וגורם לרגיעה.
להמשיך להתמודד- במצבי לחץ וחרדה התגובה הטבעית היא הימנעות. אולם, כפי שהוסבר לעיל, אין להיכנע לנטייה זו וכדאי להתמודד עם חרדת הבחינות.
שימוש בתרופות- החרדה למעשה גורמת לחוסר איזון ברמת המוליכים העצביים במוח ועל ידי לקיחת תרופות אפשר להשיבם אל הנורמה, חשוב לציין שלקיחת תרופות ללא טיפול פסיכולוגי ומרשם מרופא מוסמך יכול להוביל להרעה במצבי החרדה.
שיחה- באמצעות שיתוף החרדה עם הסביבה הקרובה, אדם מכין את עצמו אל ה"לא נודע" ומסוגל לתכנן את פעולותיו בהתאם, מה שעוזר להפגת מתחים.
שכנוע עצמי - חזרה על אמירות מעודדות יכולה להביא את האדם להתגברות על רגשות לחץ ולשכנוע עצמי להצלחה.
דמיון מודרך- במצב של חרדה בעת הבחינה או בעיסוק כלשהו, עצימת העיניים, שמיעת מוזיקה מרגיעה, חשיבה על דברים נעימים, חיוביים ומהנים, גורמת לתגובות פיזיות המפיגות את המתח, שבעזרתן האדם יכול לחזור לעיסוקו בצורה יעילה יותר.
הרפיה- שחרור המתח הגופני מסייע להקלת החרדה.
היפנוזה- היפנוזה עוזרת על ידי כך שהיא גורמת לפתיחות וגמישות לרעיונות חדשים ומסייעת להתמודדות עם מצבי חרדה.
תרומה אפשרית של הסביבה בהפחתת חרדת הבחינות > תרומת ההורים בהפחתת חרדת בחינות

כיוון שהילד לא נולד עם כלים לחיים ושבית הספר שם דגש בעיקר על החומר הנלמד ולא על הקניית אסטרטגיות למידה, ההורים נדרשים להיות יותר מעורבים ולספק לילד את הכלים, להיות לילד "מורים לחיים". ככל שההורים יהיו נוכחים יותר ובינם לבין הילד תהיה תקשורת טובה יותר, הם יוכלו לזהות את החרדה שהילד שרוי בה, ובכך לעזור בהקטנתה. זאת באמצעות שיחה על הקושי הלימודי והבחנה בהתנהגות מתוחה אצל הילד בעיקר בזמנים, כמו, בעת התכוננות לבחינה, יום הבחינה וכדומה. בעזרת יחסים טובים בין ההורים לבין הילד, הבנויים מחיזוקים, דיבוב הילד ודיבור על תחושותיו, טיפוח הרגלי למידה ופיקוח עליהם; הילד מרגיש יותר בטוח בעצמו והוא יוצר מחשבות חיוביות של הצלחה ולא של כישלון שיביאו אותו לפיתוח עצמאות, יכולת התמודדות ואחריות.
תרומה אפשרית של הסביבה בהפחתת חרדת הבחינות > תרומת המורה בהפחתת חרדת הבחינות

היות שתפקיד המורה כולל, העברת החומר הנלמד, מתן תגובה על הלמידה, חיבור הבחינות והערכתן על ידי ציונים, יש למורה קשר חזק לרמת חרדת הבחינות בכיתה.
למורה כמה סוגי השפעות בתחום הדידקטי הבאות לידי ביטוי בהבנת התלמידים את החומר הנלמד והכנתם לבחינה וכן כתיבת בחינה שתתאם את החומר הנלמד, ומידת החשיבות שנותן המורה לבחינות ולהתנהגויות לימודיות אחרות.
היחסים הבין אישיים בין התלמידים למוריהם גם כן, משפיעים על ההצלחה, התפיסה, מיקוד השליטה ועל הניבוי, שהתלמידים מייחסים לעצמם. מורה ידידותי, משרה רוגע ואילו מורה שיחסיו קרירים שבייחוד בהערכת בחינות הוא נתפס כמחמיר וקפדן, גורם להגברת החרדה בכיתה.
תרומה אפשרית של הסביבה בהפחתת חרדת הבחינות > מקומו של העידוד בהפחתת חרדת הבחינות

עידוד מעלה את ערך האדם בעיני עצמו. מתוך חוסר מודעות או חוסר תשומת לב, עלולים המורים, לעיתים, לייאש תלמיד, לטעת בו אמונות שגויות ועל ידי כך לעלות את רמת החרדה. עידוד אינו פותר בעיות, אך הוא משפיע רבות על הפחתת החרדה שיביא לתלמיד סיוע ודרכי התמודדות.
תרומה אפשרית של הסביבה בהפחתת חרדת הבחינות > הקשר בין דימוי עצמי לחרדת מבחנים

נמצא כי ישנו קשר ישיר בין דימוי עצמי לחרדת בחינות. מאחר שהתלמיד סובל מדימוי עצמי נמוך הוא יבחר במסלולי לימוד קלים מידי-במטרה לא לאכזב ולא להתאכזב. הכישלון נתפס כ"הוכחה" לחוסר יכולת הן על ידי התלמיד והן על ידי הסביבה. הרגשת ה"אין סיכוי" מובילה לייאוש המגביר את הנטייה להתנהגות הימנעותית. דחיית הלמידה ל"רגע האחרון", שאינה מאפשרת ללמוד כראוי את כל החומר.
ראו גם

רגשות וזיכרון
טכניקת הרפיה
לקות למידה
יחסי גומלין בין רגש וקוגניציה
חרדה פרודקטיבית
לקריאה נוספת

שרית סגל ושרה שמעוני (2000), "חרדת בחינות: דגם לקשר שבין רגשות לבין למידה והשלכותיו בתחום ההוראה". מכון מופ"ת (קישור לספר במלואו)
רות סלטון-ברוניצקי (1990), "חרדת בחינות ואיך יוצאים מזה". הוצאת טסט רילקס
אורה יערי (1990), "חרדת בחינות - מהות וטיפול". הוצאת דיונון
רבקה נאמן (1998), "ללמוד איך ללמוד: להתמודד עם חרדת בחינות". הוצאת המרכז לטכנולוגיה חינוכית
ניר עישר ומירון ליכטר (2005), "בוחרים להצליח בבחינות". הוצאת פוקוס
פרידמן, י' ובנדס-יעקב, א' (1996). חרדת מבחן: המושג ומדידתו. ירושלים: מכון הנרייטה סאלד
הערות שוליים

↑  שרית סגל ושרה שמעוני (2000), "חרדת בחינות: דגם לקשר שבין רגשות לבין למידה והשלכותיו בתחום ההוראה". מכון מופ"ת
↑  אורה יערי (1993), "חרדת בחינות, מקצועות ומורים". הייעוץ החינוכי, כרך ג', חוברת א'
↑  בנדס-יעקב, א', ופרידמן, י' (1993), "חרדת מבחן, התופעה וההתמודדות עמה". ירושלים: מכון סאלד
↑  יוסי יפה ומוריה נזרי, בחינת יעילותה של תוכנית התערבות קבוצתית בחרדת בחינות בקרב תלמידי תיכון, זמן חינוך 2, 2016, עמ' 97-111
| --- | --- |
בקרת זהויות :  NLI: 987007531732105171  GND: 4047613-3  LCCN: sh85134140 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הקשר בין רמת הלחץ לרמת הביצוע: לחץ ברמה מתונה תורם לפעילות מועילה, אך ברמה גבוהה יותר הוא גורם לחרדה וחוסר אונים.
ג'ורג' ק. פנדלטון

ג'ורג' קאסטי פנדלטון (באנגלית: George Cassety Pendleton‏; 23 באפריל 1845 – 19 בינואר 1913) היה פוליטיקאי דמוקרטי אמריקאי שהיה חבר ויושב ראש בית הנבחרים של טקסס, סגן מושל טקסס וחבר בית הנבחרים של ארצות הברית מהמחוז השביעי של טקסס.
ביוגרפיה > ראשית חייו ושירות במלחמת האזרחים

ג'ורג' קאסטי פנדלטון נולד ב-23 באפריל 1845 לאדמונד גיינס "נד" פנדלטון ושרה (לבית סמארט) פנדלטון במחוז קופי, טנסי, ליד העיירה ויולה במחוז וורן. בשנת 1857 עברה המשפחה למחוז אליס, טקסס. פנדלטון שירת כטוראי בצבא הקונפדרציה, הצטרף לאחר תחילת מלחמת האזרחים ולחם עם רגימנט הפרשים ה-19 של טקסס במחלקת טרנס-מיסיסיפי. אביו היה חבר בבית הנבחרים של טקסס במהלך מלחמת האזרחים.  לאחר המלחמה הוא חזר לטקסס ונרשם לאקדמיית Waxahachie, אך נאלץ בעקבות מחלה לסגת. במאמץ להחזיר לעצמו את כוחו באמצעות עבודה, פנדלטון קיבל עבודה כמוכר נודד בחברת כלי עבודה בדאלאס. הוא נשאר במשרד במשך עשר שנים. בשנת 1870, הוא התחתן עם הלן אמברי מבלטון, טקסס. בני הזוג גידלו חמישה ילדים. במהלך 1881 ו-1882 חי פנדלטון במחוז בל, טקסס, תחילה באולד הווארד, ומאוחר יותר, לאחר שמסילת הרכבת של סנטה פה עקפה את הכפר הזה, בפנדלטון, שם היה מעורב בעיסוקים עסקיים שונים למשך זמן קצר. חוויותיו כחקלאי משכו אותו ככל הנראה לפעילות של הגראנג' לזמן מה. בשנת 1882 הוא עבר לטמפל, שם נכנס למשרד רישום הקרקעות של גיסו, ויליאם א. היל, וא. מ. מונטיית'.
ביוגרפיה > קריירה פוליטית

פנדלטון היה נציג בכל כינוס של המפלגה הדמוקרטית במדינה מ-1876 עד 1910. פנדלטון נבחר כנציג המדינה של המחוז ה-56, שכלל את מחוז בל, ושמר על תפקיד בבתי המחוקקים ה-18, ה-19 וה-20; הוא כיהן כיושב ראש הבית בשנים 1887–1889. בין 1883 ל-1889, בהיותו חבר בבית המחוקקים של המדינה, הוא מילא מספר תפקידים במפלגה הדמוקרטית של המדינה, כולל יו"ר תמיכה הן בוועידת המדינה נגד היובש ממאי 1887 והן בוועידת המדינה ב-1888. ועידת המדינה הדמוקרטית משנת 1890, שידעה את עברו של פנדלטון, מינתה אותו כשותף למרוץ לתפקיד המושל של ג'יימס ס. הוג על פלטפורמה שנועדה לפנות למצביעים החקלאיים של המדינה בתקופה זו של אקטיביזם חקלאי. לאחר ניצחונו של הוג, שימש פנדלטון כסגן מושל טקסס מ-1891 עד 1893 תחת המושל ג'יימס ס. הוג. ב-1892 הוא נבחר לקונגרס מטעם המחוז השביעי של המדינה, שכלל את מחוזות בל, פולס, מק'לנן, פריסטון, לימסטון, מילאם, ברזוס ורוברטסון. הוא כיהן שתי קדנציות בוושינגטון והיה ציר בוועידה הלאומית הדמוקרטית בשיקגו ב-1896.
ביוגרפיה > החיים אחרי הקונגרס

לאחר שחזר לטמפל ב-1897, פנדלטון החל לעבוד בבנקאות ולמד משפטים בזמנו הפנוי. הוא התקבל ללשכת עורכי הדין בשנת 1900 ועסק בעריכת דין עד מותו. הוא גם נשאר פעיל בפוליטיקה הדמוקרטית במהלך שנותיו האחרונות, שימש כיו"ר פרוטום של ועידת המדינה ב-1902 וכיהן במושב בוועדה למצע והחלטות ב-1904. בתפקיד האחרון הוא הציג דו"ח מיעוט שעודד שליטה של המדינה על תאגידים בין-מדינתיים הפועלים בטקסס. הוא גם קרא לחקור את מערכת היחסים של הסנאטור ג'וזף וו. ביילי עם חברת Standard Oil. לאחר בחירתו של וודרו וילסון לנשיאות ב-1912, היה אמור פנדלטון להתמנות למנהל הדואר של טמפל, תפקיד ללא ספק שנועד כפרס על שירותו הארוך למפלגה הדמוקרטית. אולם המינוי מעולם לא בוצע, משום שהוא מת ב-19 בינואר 1913, לאחר שלקה בשבץ מוחי. הוא נקבר בבית הקברות הילקרסט בטמפל.
חיים אישיים

ג'ורג' פנדלטון התחתן עם הלן אמברי, ילידת קנטקי ובתו של אלישע אמברי, בשנת 1870. אחד מאחיו, ויליאם סמארט פנדלטון, היה חבר בבית הנבחרים של טקסס מ-1885 עד 1887, תובע מחוז טרנט, ראש עיריית פורט וורת' ב-1890 עד להתפטרותו ב-14 ביולי, ושופט מחוזי של מחוז פוטוואטומי, אוקלהומה.
הערות שוליים

1 2 3  PENDLETON, George Cassety, באתר המדריך הביוגרפי של הקונגרס של ארצות הברית (באנגלית)
↑  "Pendleton, George C." Civil War Soldiers. National Park Service. נבדק ב-25 בינואר 2024. {{cite web}}:  (עזרה)
1 2  Hart, Brian. "Pendleton, George Cassety (1845-1913)". Texas State Historical Association. נבדק ב-22 באוקטובר 2023. {{cite web}}:  (עזרה)
↑  "Edmund Gaines Pendleton". Texas Legislators: Past & Present. Texas Legislative Reference Library.
↑  "George Cassety Pendleton". Texas Legislators: Past & Present. Texas Legislative Reference Library.
↑  Political Graveyard: a Database of Historic Cemeteries
↑  Paddock, Captain B. B. (1911). History of Central and Western Texas (PDF). The Lewis Publishing Company. p. 615 – via Texas Legislative Reference Library.
↑  "William Smartt Pendleton". Texas Legislators: Past & Present. Texas Legislative Reference Library.
| --- | --- |
בקרת זהויות :  LCCN: no00084221  SNAC: w66x0826  US Congress: P000202  VIAF: 78329487   WorldCat (עם VIAF): 78329487
CRRC

| --- | --- |


מטה החברה במחוז האידיאן, בייג'ינג, 2022
 נתונים כלליים
 סוג:  חברה ממשלתית, חברה ציבורית
 בורסה:  הבורסה לניירות ערך בשאנגחאי (601766)  הבורסה לניירות ערך בהונג קונג (21 באוגוסט 2008–1766) 
 מייסדים:  קבוצת CRRC, קבוצת CNR, קבוצת CSR 
 תקופת הפעילות:  1 ביוני 2015 – הווה (9 שנים) 
 חברות בנות:  CRRC Changchun Railway Vehicles Co., Ltd.  Zhuzhou CRRC Times Electric Co., Ltd.  CRRC Qingdao Sifang Rolling Stock Research Institute Co., Ltd.  CRRC Yongji Electric Co., Ltd.  CRRC Zhuzhou Institute Co., Ltd.  CRRC Datong Co., Ltd.  CRRC Ziyang Co., Ltd.  CRRC Chengdu Co., Ltd.  CRRC Dalian R&D Co., Ltd.  CRRC Beijing Locomotive Co., Ltd.  CRRC Qishuyan Institute Co., Ltd.  CRRC Tangshan Co., Ltd.  CRRC Qingdao Sifang Co., Ltd.  CRRC Nanjing Puzhen Co., Ltd.  CRRC Zhuzhou Locomotive Co., Ltd.  CRRC Yangtze Co., Ltd.  CRRC Dalian Co., Ltd.  CRRC Qishuyan Co., Ltd.  CRRC Electric Vehicle Co., Ltd. 
 מיקום המטה:  בייג'ינג, הרפובליקה העממית של סין הרפובליקה העממית של סין
 ענפי תעשייה:  תעשיית הרכבות, תעשיית המכונות, rail vehicle manufacturer 
 הכנסות:  214,521,647,000 רנמינבי (נכון ל־2018) 
 רווח תפעולי:  46,062,360,000 רנמינבי (נכון ל־2018) 
 רווח:  12,998,507,000 רנמינבי (נכון ל־2018) 
 הון עצמי:  128,457,695,000 רנמינבי (נכון ל־31 בדצמבר 2018) 
 עובדים:  168,600 (נכון ל־2018) 
  
 האתר הרשמי
 
תאגיד CRRC בע"מ (בקיצור: CRRC) הוא יצרן כלי תחבורה מסילתית סיני בבעלות ממשלתית. זהו יצרן הרכבות הגדול בעולם מבחינת רווח, אף יותר מחברות כמו אלסטום או סימנס. הוא הוקם ב-1 ביוני 2015, עם מיזוגן של החברות CNR ו-CSR. נכון ל-2016, היא מעסיקה כ-183,000 עובדים, ונשלטת על ידי תאגיד האם קבוצת CRRC (אנ'), תאגיד בבעלות ובפיקוח ממשלת סין.
היסטוריה > מיזוג

"קבוצת CNR" (אנ') ו"קבוצת CSR" (אנ'), שני תאגידים שבעבר פעלו יחד תחת השם "תאגיד הקטר והרכבת הלאומי של סין", והתפרקו בשנת 2002, התאחדו מחדש תחת אישור ממשלת סין בסוף 2014. במסגרת ההסכם ביניהן, על קבוצת CNR היה לרכוש את קבוצת CSR, ועל חברת CSR לרכוש את חברת CNR, והעסק המאוחד ייקרא קבוצת CRRC וחברת CRRC בהתאמה. הרציונלים שסיפקו עבור המיזוג, היו שיפור היעילות והיכולת להתחרות בשוק הגלובלי.
ב-1 ביוני 2015, המיזוג נכנס לתוקף. עם החלתו, כל מניה של CNR נסחרה ביחס של 1:1 של מניות של CSR, והתאגיד הפך ליצרן תחבורת הרכבות הגדול בעולם – עם שליטה על כ-90% מהשוק הסיני. באותה עת, סך כל העובדים המועסקים על ידי החברה היה כ-176,000, והון המניות הוערך כ-28 מיליארד יואן.
היסטוריה > התרחבות אל מחוץ לסין

לאחר המיזוג מחדש, CRRC החלה להתרחב מעבר לפעילותה בסין. זאת, עם הזמנה של כ-400 כלי תחבורה למטרו לקו האדום והקו הכתום של מסצ'וסטס בארצות הברית, בעבור 556 מיליארד דולר באוקטובר 2014. לאחר מכן, החלה לבנות בספטמבר 2015 מפעל בעיר ספרינגפילד שבמדינה, בשטח של כ-13,900 מטר רבוע, במקום מפעל ישן של וסטינגהאוס, והוא החל לפעול באפריל 2018.
באמצע 2015, פתחה את המפעל הראשון שלה מחוץ לסין, בפרק, מלזיה. כמו כן, CSR לשעבר רכשה את מפעל הרכבות הארגנטינאי "Emprendimientos Ferroviarios" (אנ') ב-2014, וב-2016 הודיעה כי תחל בייצור ובתחזוקה של ציוד מסילתי חדש עבור ייצוא במדינה. ב-2017, ממשלת ארגנטינה המשיכה לרכוש קרונועים חשמליים מ-CRRC.
באותה עת, הקימה מיזם משותף לקרונות משא בשם "Vertex Railcar" (אנ'), כשותפת-מיעוט עם תאגיד "מג'סטיק לג'נד הולדינגס" מהונג קונג, לייצור בווילמינגטון שבקרוליינה הצפונית. CRRC סיפקה תכנונים לקרונות ומספר חלקים, ומג'סטיק השקיעה כ-6 מיליון דולר בייצור. המפעל החל לפעול בתחילת 2016. באוגוסט, מחלקת האוצר של ארצות הברית פתח בחקירה נגד "Vertex" – לבקשתם של 55 חברי בית הנבחרים, שטענו כי התאגיד מסובסד באופן בלתי הוגן על ידי ממשלת סין – כדי לבדוק האם החברה מהווה איום על הביטחון הלאומי. בספטמבר, 42 סנאטורים שלחו מכתב דומה, והעלו חששות כלפי התאגידים שבבעלות הממשלה הסינית העומדים מאחורי "Vertex". בדצמבר, מחלקת האוצר פרסמה את מסקנותיה, לפיהם המיזם המשותף לא מהווה איום. בסוף 2015, יו וייפינג, אחד מסגני הנשיא של החברה, הצהיר כי היא מתכננת להכפיל את פעילותה מחוץ לסין בתוך 5 שנים – בדגש על רכבות נוסעים באמריקה הצפונית.
במרץ 2016, חברה בת של CRRC המבוססת בצ'ינגדאו שבסין, זכתה במכרז לבניית 400 רכבות עבור משרד התחבורה של שיקגו, עם אופציה ל-446 נוספות, בעלות 632 מיליון דולר ו-1.3 מיליארד באופציות. בעקבות זאת, CRRC החלה בהקמה של מפעל הרכבה בעיר.
במרץ 2017, חברת הבת "CRRC מסצ'וסטס" (אנ') זכתה במכרז לבניית 45 רכבות נוסעים דו-קומתיות עבור פנסילבניה, על פני בומברדייה ויונדאי. באותו חודש, זכתה גם במכרז לבניית 64 קרונות עבור הקו האדום והקו הסגול למטרו של לוס אנג'לס, עם אופציה ל-218 נוספות. בעקבות זאת, החלה להקים מפעל בעיר. באותה שנה, זכתה בחוזה לבניית 71 קרונות עבור הרכבת התחתית של לונדון. זו הפעם הראשונה שבה יצרן סיני זוכה בחוזה רכבת בממלכה המאוחדת.
פיתוח > רכבת על גלגלים

ב-2017, הציגה מערכת להסעת המונים המבוססת על אוטובוס מפרקי והנחיית לידאר, אותה היא מכנה "רכבת על גלגלים" (או ‏ART:‏ Autonomous Rail Rapid Transit), ומתארת כהכלאה בין אוטובוס לחשמלית. ה-ART מצויד בחיישנים המאפשרים מעקב אחר סימונים בכביש. ההגה שבתא הנהג מאפשר נהיגה אקטיבית ועקיפה בעת הצורך. ב-ART קיימות גם מערכות למניעת סטייה מנתיב, מערכת התראה בטרם התנגשות ואמצעים אחרים. עוד קיימת גם תוכנת ניווט המתריעה מפני עומסים ומתכננת מסלולים המאפשרים את עקיפתם. ה-ART מופעל באמצעות סוללות ליתיום-טיטאנט המספקות טווח נסיעה של 40 ק"מ, ואינה דורשת בתשתית לחשמול, בהשוואה לרכבת קלה קלאסית. על אף שהמערכת מוגדרת "אוטונומית" באנגלית, הדגמים שיוצרו עד כה כוללים תא נהג ודורשים הפעלה של אדם.
קווי רכבת על גלגלים פועלים בכמה ערים בסין, וכן במלזיה ובאיחוד האמירויות הערביות.
פעילות בישראל > דנקל > מכרז הקרונות

בנובמבר 2015, זכתה CNR במכרז לאספקת הקרונות לרכבת הקלה בגוש דן (לימים "דנקל"), בעלות של 900 מיליון ש"ח בעבור 120 קרונות, וגברה בו על "CAF" הספרדית ו"אלסטום" הצרפתית, ממקימות הקו האדום של הרכבת הקלה בירושלים. המכרז, שנוהל על ידי נת"ע – נתיבי תחבורה עירוניים, זכה לביקורת על ידי החשבת הכללית במשרד האוצר, מיכל עבאדי-בויאנג'ו, ודוח שהופק מטעם המשרד מצא ליקויים בניהול המכרז, אם כי נוקו מחשדות פליליים. הדוח מתח ביקורת חריפה נגד התנהלות נת"ע, עקב נטילת סיכון באשר לאיכות הקרונות, והערכת חסר שלו – כאשר למרכיב האיכותי-טכני ניתן משקל של 30%, ולמחיר – 70%. נוסף על כך, הדוח ציין כי על אף שמורכבות המכרז דורשת זאת, נת"ע בחרה שלא לקיים הליך מיון מוקדם, שתנאי הסף היו נמוכים, וכי היה בו בזבוז רב של משאבים. בדצמבר, הוכרזה CNR רשמית כזוכה במכרז על ידי נת"ע.
החברות המפסידות, אלסטום ו-CAF, עתרו לבית המשפט המחוזי בתל אביב כנגד המכרז במרץ ובאפריל 2016 בהתאמה, וטענו שהוא היה מוטה בשל אי עמידת CNR בתנאי סף, וכי היו בו תיקוני ניקוד שרירותיים. עם דחיית העתירה, ערערו החברות לבית המשפט העליון – והוא בשבתו כבית משפט לעניינים מינהליים, דחה באפריל 2017 את הערעור, בפסיקתם של השופטים צבי זילברטל, סלים ג'ובראן ואורי שהם, תוך שהם דוחים את הטענות להטייה: ”התרשמנו כי ניקוד הצעת CNR בוצע על-ידי צוות הבדיקה, תוך שמירה דקדקנית על הכללים שנקבעו לבדיקת ההצעות וניקודן”.